  Анжелика Тихонова корреспондент Россиысь школаосын дышетскисьёслы «Лулчеберетъя марафон» («Культурный марафон») акциез 24-тӥ толсурозь азьланьтӥзы. Туэ со кинолы сӥземын. Со сярысь элькунысь дышетонъя но тодосъя министерстволэн пресс-службаез ивортӥз. Акциез дышетскисьёсты валтӥсь кинолентаосын тодматон, улон сярысь малпаськытон понна радъязы. Отчы Удмуртиысь пиналъёс но пыриськыны быгато.  Ужрад улсын дышетскисьёс кинематографлэн историез сярысь тодозы. Пиналъёс онлайн-тест ортчыны но искусствоен матэгес тодматскыны быгатозы, школаын та удысэз уг дышето. Интерактивной заданиосты лэсьтыса, тодозы, кызьы кино кылдытӥське, кызьы режиссёръёс мылкыдэз возьматыны быгато, кыӵе амалъёс ужазы куто. Пусъём, туэ ӵектосэ 600 сюрслэсь ятыр дышетскисьёс пыриськизы ини. Акциез «Яндекс», Россиысь лулчеберетъя министерство но калыкез дышетонъя министерство радъяло.  Тестэз  ортчыны луэ.  Тодэ вайытом, Удмуртиысь куинь дышетскисьёс «Ученик года – 2021» огъяросси конкурслэн финалаз потӥзы. Тегъёс: Лулчеберет Дышетон кино Удмуртия Россия искусство пиналъёс  